**5.r – IZDELAVA PLAKATA, 24.4. – 7.5. 2020**

Kot je že iz naslova razvidno bo tvoja nalogo izdelati plakat, **ki bo ocenjen.** **Tema plakata so slovenske pevke, pevci ali skupine popularne glasbe.**

* **NASLOV, TOREJ IME IN PRIIMEK SLOVENSKE PEVKE, PEVCA ALI SKUPINE, KI GA BOŠ OPISAL/-a, IZBEREŠ SAM.**
* **Ko je plakat izdelan, ga fotografiraj in pošlji na moj mail**: urleproglm@gmail.com

**Rok oddaje: 7.5. 2020 do 15.oo ure.** Če imaš kakšno vprašanje, težavo mi kar piši na mail.

**Želim ti uspešno delo ☺. V nadaljevanju te čakajo navodila za izdelavo plakata in kriterij ocenjevanja.**

1. **Kaj je plakat?** Plakat je sporočilo, v katerem snovno, besedno, slikovno predstavimo določeno temo. V tvojem primeru je to opis slovenske pevke, pevca ali skupine.
2. **Pri predstavitvi osebe ali skupine smo pozorni na:** - osnovne podatke o osebi /skupini (ime in priimek, datum, kraj rojstva…); - življenjepis (šolanje, poklic, hobiji…); - zvrst glasbe, ki jo ustvarja oseba/skupina (rap, pop, jazz, narodno-zabavna…); - skladbe (nekaj naslovov najpopularnejših); - koncerte, turneje, nagrade, kakšno zanimivost iz njegovega/njihovega življenja…

**To je nekaj mojih opornih točk…lahko dodaš še kaj svojega. Uporabi svojo domišljijo in kreativnost ☺**

1. **Pri izdelavi stenskega plakata upoštevamo:**
* uporabljamo papir večjega **formata: A3, risalni list ali šeleshamer (če ga imaš doma). Lahko pa zlepiš več listov skupaj in dobiš večjo površino, ki jo boš za boljšo preglednost zagotovo potreboval,**
* papir je lahko poljubne barve, paziti moramo le, da bo tisto, kar bomo nanj napisali oz. prilepili, razločno vidno,
* uporabljamo le eno vrsto pisave, **naslove napišemo Z VELIKIMI TISKANIMI ČRKAMI** – **POUDARJENO,**
* **za besedilo pa uporabljamo le majhne tiskane črke,**
* **vsa vsebina plakata je napisana z roko,**
* vse na plakatu mora biti **napisano oz. narisano** **dovolj veliko** (vidno tudi z večje oddaljenosti),
* paziti moramo na **pravilno razdelitev besedila in slik – preglednost plakata,**
* zapišemo le **ključne besede oz. glavne misli – ne preveč besedila,**
* **slike so lahko natisnjene ali narisane (primerne velikosti),**
* **v spodnjem desnem kotu se podpišemo**  (ime, priimek, razred),
* **na hrbtni strani plakata pa navedemo literaturo in vire,** ki so nam bili v pomoč pri izdelavi plakata.
* **IZDELAVA PLAKATA JE TVOJE DELO!**
1. **KRITERIJI ZA OCENJEVANJA PLAKATA**

|  |  |  |  |
| --- | --- | --- | --- |
|  **MERILA** |  **5 TOČK** |  **3 TOČKE** |  **0 TOČK** |
| **1. IZGLED PLAKATA** | Plakat je natančno izdelan, je učinkovit, opazen in poučen, ter estetsko izdelan. Je ustrezne velikosti, pravila izgleda plakata (velikost, pisava, barva) so upoštevana. Dobro organizirana vsebina in slike. Pri izdelavi plakata se kaže učenčeva samostojnost. | Plakat je natančno izdelan in je poučen, vendar nekoliko manj opazen in učinkovit. Pravila izdelave plakata so delno upoštevana. Pri izdelavi plakata je v manjši meri opazna pomoč. | Plakat ni natančno izdelan in nima zadovoljive sporočilne vrednosti. Pravila izdelave plakata niso upoštevana.  |
| **2. BESEDILO K SLIKOVNEMU GRADIVU**  | Besedilo je po vsebini in zahtevnosti ustrezno, v primerni količini in velikosti zapisa. Pisava je ustrezna. Izbrani napisi ustrezno poudarjajo ključne točke ali dele vsebine. Črke so dovolj velike, da so berljive za večino gledalcev. | Besedila je preveč ali premalo. Je preveč ali premalo zahtevno. Velikost zapisa in pisava sta delno ustrezni. Črke niso dovolj velike in so slabše berljive. Besedilo nima pravilnega vrstnega reda in ga je preveč. Plakat je preveč zapolnjen.  | Besedilo ne vsebuje bistva. Ponekod se ne ujema s slikovnim gradivom. Velikost in pisava zapisa nista ustrezni. Berljivost od daleč ni mogoča.  |
| **3. SLIKOVNO GRADIVO**  | Slikovnega gradiva je dovolj, je ustrezne velikosti in kakovosti. Slike podpirajo vsebino. Uporabljene so narisane ali natisnjene slike, oz. risbe.  | Slikovnega gradiva je dovolj, vendar je premalo kakovostno in ne prikazuje bistva izbrane teme. Slike delno podpirajo vsebino.  | Slikovno gradivo je neprimerne velikosti in slabe kakovosti, ter ne podpira predstavljene vsebine. Slikovnega gradiva je premalo ali ga sploh ni. |
| **4. DELO S PODATKI**  | Iz izbranega gradiva so smiselno izluščeni pomembni deli, podatki in urejeni v celoto. Vsebina plakata ustreza naslovu. | Iz izbranega gradiva so pomembni deli delno smiselno izluščeni in urejeni v celoto. Vsebina plakata delno ustreza naslovu. | Iz izbranega gradiva pomembni deli niso izluščeni. Gradivo ni smiselno urejeno v celoto. Vsebina plakata ne ustreza naslovu. |

**TOČKOVNIK: 20 – 18 = 5 (odl) 17,5 – 15 = 4 (pdb) 14,5 – 13= 3 (db) 12,5 – 10 = 2(zd)**